Mesajul transmis de Nadia Comăneci pentru 2021: "Aștept cu dor să revin în țară".
Nadia Comăneci a transmis un mesaj cu urări pentru 2021. Fosta gimnastă a mărturisit că îi este dor să revină în țară. Nadia Comăneci s-a mutat în Statele Unite în 1989.
Cu toții am așteptat anul 2021 cu sufletul la gură. Chiar și Nadia Comăneci, care ne-a transmis un mesaj pe Facebook."Dragii mei, de aici, de departe, vă trimit îmbrățișări virtuale, bucurii și multă, multă sănătate. Aștept cu dor să revin în țară și să îi îmbrățișez pe cei dragi. La mulți ani vouă, la mulți ani 2021!", a transmis legendara gimnastă pe Facebook.Cum se protejează Nadia Comăneci în pandemie"N-am mai ieșit din bârlog cu pandemia asta din martie, n-am mai călătorit nici măcar local pentru că este un risc care nu e necesar în momentul de față. Dar să sperăm că ne vine rândul la vaccin și se mai deschid portițele de siguranță. Sunt în Oklahoma acum, normal că o să mă vaccinez", a declarat Nadia Comăneci, pentru digisport.ro.